RO
L 128/60
Jurnalul Oficial al Uniunii Europene
15.5.2023
REGULAMENTUL DE PUNERE ÎN APLICARE (UE) 2023/949 AL COMISIEI din 12 mai 2023 de autorizare a introducerii pe piață ca aliment nou a cazeinatului de fier din lapte și de modificare a Regulamentului de punere în aplicare (UE) 2017/2470 (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr.
1169/2011 al Parlamentului European și al Consiliului și de abrogare a Regulamentului (CE) nr.
258/97 al Parlamentului European și al Consiliului și a Regulamentului (CE) nr.
1852/2001 al Comisiei (1), în special articolul 12 alineatul (1),
întrucât:
(1)
Regulamentul (UE) 2015/2283 prevede că doar alimentele noi autorizate și incluse în lista cu alimente noi a Uniunii pot fi introduse pe piața Uniunii.
(2)
În temeiul articolului 8 din Regulamentul (UE) 2015/2283, Regulamentul de punere în aplicare (UE) 2017/2470 al Comisiei (2) a stabilit o listă cu alimente noi a Uniunii.
(3)
La 16 iunie 2020, societatea Société des Produits Nestlé S.A. (denumită în continuare „solicitantul”) a prezentat Comisiei, în conformitate cu articolul 10 alineatul (1) din Regulamentul (UE) 2015/2283, o cerere de introducere pe piața Uniunii ca aliment nou a proteinatului de fier din lapte, un complex de fier și de cazeină obținut din lapte de bovine, stabilizat cu fosfat.
Solicitantul a cerut ca proteinatul de fier din lapte să fie utilizat ca sursă de fier în lapte și produse lactate praf, băuturi răcoritoare comercializate pentru exerciții fizice, preparate pentru băuturi din pudră de cacao, înlocuitori de cafea pe bază de malț, lichizi sau sub formă de pudră, batoane din cereale, tăiței alții decât tăițeii de celofan, cuburi sau granule (bază pentru supe), înlocuitori ai unei singure mese pentru controlul greutății, înlocuitori ai unei diete totale pentru controlul greutății, astfel cum sunt definiți la articolul 2 din Regulamentul (UE) nr.
609/2013 al Parlamentului European și al Consiliului (3), alimente destinate unor scopuri medicale speciale, astfel cum sunt definite la articolul 2 din Regulamentul (UE) nr.
609/2013, cu excepția alimentelor pentru sugari și copii de vârstă mică, precum și în suplimente alimentare, astfel cum sunt definite la articolul 2 din Directiva 2002/46/CE a Parlamentului European și a Consiliului (4), destinate populației generale, cu excepția sugarilor și a copiilor de vârstă mică.
Nivelurile de utilizare propuse în suplimentele alimentare indicate în cerere au fost de până la 700 mg/zi, ceea ce corespunde unei cantități de până la 14 mg de fier pe zi.
Solicitantul a propus, de asemenea, ca suplimentele alimentare care conțin proteinat de fier din lapte să nu fie utilizate dacă alte alimente cu adaos de proteinat de fier din lapte sunt consumate în aceeași zi.
(1) JO L 327, 11.12.2015, p. 1.
(2) Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).
(3) Regulamentul (UE) nr.
609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr.
41/2009 și (CE) nr.
953/2009 ale Comisiei (JO L 181, 29.6.2013, p. 35).
(4) Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).